Revision as of 12:20, 25 October 2019
VPN-server/gateway: vpnsec.science.ru.nl, op basis van IPsec.
Retrieved from "https://wiki.cncz.science.ru.nl/index.php?title=Vpn&oldid=14793" Dié wag klets met winkelpop by Innibos | Netwerk24
Skryf oor die omgewing is nie vir sissies
Omgewingsjoernaliste se belangrikste taak is om die burgerlike gemeenskap in te lig oor die bedreigings wat die aarde in die gesig staar. En om ’n verband te probeer trek tussen omgewingsagteruitgang en menslike gesondheid en lewensgehalte.
Cyril se drome moontlik op die Proteas-trajek
Is pres. Cyril Ramaphosa se droom van ’n voorspoedige Suid-Afrika – kompleet met super­stede, blitstreine en allerhande tegnologiese wonders – voor ons oë aan die ontrafel?
Deur AJ Opperman 21 Mei 2019 11:00
Met ’n teks waarin hy die naaste tot dusver aan ’n donker komedie kom en ’n bruilof vol krisisse én avonture wat boonop in ’n troulokaal opgevoer word, word twee debuutproduksies deur die dramaturg Retief Scholtz vanjaar by die Innibos Laeveld Nasionale Kunstefees in Mbombela aangebied.
Retief Scholtz Foto: Dewet van Rooyen
Dewet van Rooyen
Melt Sieberhagen in Nagskofkliek. Foto: Johan Prinsloo
Die fees duur van 26 tot 29 Junie.
Albert Pretorius in Nagskofkliek. Foto: Johan Prinsloo
Buiten Nagskofkliek en Be(t)roudag word sy toneelstuk Die voordele van eierwit met Margit Meyer-Rödenbeck en Marion Holm, wat tydens die KKNK gedebuteer het, ook hier opgevoer.
Nagskofkliek deur Retief Scholtz debuteer tydens die Innibos Laeveld Nasionale Kunstefees.
Scholtz is ook die vervaardiger van Nagskofkliek.
“Dit is ’n teks wat ek al ’n paar jaar gelede geskryf het en by die teksmark in Kaapstad voorgelê het. Philna Scholtz (van die Innibos-feeskomitee) het vir my gesê dat sy die teks se voorlesing gehoor het.”
Nicola HanekomFoto: Jaco Marais
Chris van NiekerkFoto: Madré Marais
Dit was kort nadat Retief se debuuttoneelstuk Dop die eerste keer opgevoer is.
“Philna het gevra of ek die teks vir hulle kan stuur. Toe sê ek vir haar ek sal graag wil, maar ek het intussen nog gedagtes vir die teks gekry en dinge aangepas. Kan ek dit (basies) oorskryf en dan aanstuur? Sy het gesê dis reg. Sy het gevra wie die vervaardiger sal wees en ek reken toe dis sommer ook tyd om dit vir die eerste keer aan te durf.”
In Nagskofkliek maak die komediant Melt Sieberhagen sy terugkeer na die verhoog en speel teenoor Albert Pretorius.
Sieberhagen vertolk die rol van Hans Gouws, ’n veiligheidswag, wat sy agtste agtereenvolgende Paasnaweek aan diens by We Crate You Up Storage Solutions deurbring.
Dit pla hom nie en hy gesels land en sand met die winkelpop in die hoek.
Dan verskyn Man, die nog donkerder karakter wat Pretorius vertolk.
“Daar is baie lekker, ligte oomblikke, maar ek dink miskien dis die donkerste wat ek nog met ’n tema te werk gegaan het,” sê Scholtz.
“Dit begin lekker lig. Daar’s lekker punchy oomblikke. Ek het Melt onlangs in die fliek Liewe Kersfeesvader gesien in ’n kleiner rol, maar hy het dit so fantasties vertolk, met deernis en ’n unieke aanslag. Daar is baie meer in Melt as net die skerp humorsin.”
Etienne Fourie, toevallig ook die skrywer en regisseur van Liewe Kersfeesvader, is die regisseur en stelontwerper van Nagskofkliek.
Fourie het ook saam met Scholtz die teks van Be(t)roudag geskryf, waarvan André Odendaal die regie doen.
Dié produksie is die breinkind van Adriaan van As en Francois Jacobs van Rubberarm Produksies.
Nicola Hanekom, Chris van Niekerk, Pulane Sekepe, Wilhelm van der Walt, Amalia Uys en Adriaan van As tree hierin op.
Op ’n troudag duik baie krisisse op – sommige sommer gelyktydig in hierdie storie waar die absurde en donker kant van die lewe mekaar afwissel.
“Dit is eintlik vier stukke in een,” sê Scholtz.
“Elkeen het ’n eie avontuur. Oplaas moet daar tog ’n einde wees wat vir almal sin maak en dis nogal ’n uitdaging. Die lokaal is ’n splinternuwe trouvenue. Dit is die enigste stuk wat hier opgevoer word. Die gehoor word ook gaste en jy sien hoe dit uit hul oogpunt afspeel.”
Die lokaal is Christie’s at 32 on Russell, Mbombela.
“Dis vir my heerlik om te vervaardig,” sê Scholtz, “want jy is soveel langer by ’n projek betrokke, maar jy sien ook amper hoe die woorde stadig maar seker lewe kry, waar jy as teksskrywer gewoonlik oorgee en vertrou. Dis vir my lekker om aan albei kante te wees.”
*Vertonings van Nagskofkliek is op 26 Junie om 10:00, 27 Junie om 16:00, 28 Junie om 09:00 en 29 Junie om 14:00 by die Laeveld Laerskool.
Dit het ’n ouderdomsbeperking van 13 en duur 70 minute.
Kaartjies kos R142. Bespreek by Computicket.
*Vertonings van Be(t)roudag is op 26 Junie om 17:00, 27 Junie om 09:00, 28 Junie om 16:00 en 29 Junie om 10:00 en 15:00.
Dit het ’n ouderdomsbeperking van 14 en duur twee ure.
*Vertonings van Die voordele van eierwit is op 27 Junie om 19:00, 28 Junie om 09:00 en 29 Junie om 14:00 by Bergland Laerskool.
Dit het ’n ouderdomsbeperking van 10 en duur 75 minute.
Meer oor: Innibos
Maile wil ‘waarheid oor Alex-projek verbloem’